CELEX: 22006D0039
Language: et
Date: 2006-03-10 00:00:00
Title: EMP ühiskomitee otsus nr 39/2006,  10. märts 2006 , millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

1.6.2006   
            
            
               ET
            
            
               Euroopa Liidu Teataja
            
            
               L 147/61
            
         EMP ÜHISKOMITEE OTSUS
   
   nr 39/2006,
   10. märts 2006,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP ühiskomitee 11. märtsi 2005. aasta otsusega nr 43/2005. (1)
               
            
         
               (2)
            
            
               Nõukogu 20. detsembri 2000. aasta otsus 2001/51/EÜ, millega kehtestatakse meeste ja naiste võrdõiguslikkust käsitleva ühenduse raamstrateegiaga seotud tegevusprogramm (2001–2005), (2) on EMP ühiskomitee 19. juuni 2001. aasta otsusega nr 88/2001 (3) inkorporeeritud lepingu protokolli nr 31.
            
         
               (3)
            
            
               On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 7. septembri 2005. aasta otsust nr 1554/2005/EÜ, millega muudetakse nõukogu otsust 2001/51/EÜ, millega kehtestatakse meeste ja naiste võrdõiguslikkust käsitleva ühenduse raamstrateegiaga seotud tegevusprogramm, ning otsust nr 848/2004/EÜ, millega kehtestatakse ühenduse tegevusprogramm meeste ja naiste võrdõiguslikkuse valdkonnas Euroopa tasandil tegutsevate organisatsioonide edendamiseks. (4)
               
            
         
               (4)
            
            
               Seepärast tuleks muuta lepingu protokolli nr 31, et kõnealune laiendatud koostöö saaks alata 1. jaanuarist 2006.
            
         
               (5)
            
            
               Otsuse nr 1554/2005/EÜ inkorporeerimine lepingu protokolli nr 31 on asjakohane üksnes seoses nõukogu otsusega 2001/51/EÜ,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 artikli 5 lõike 8 neljandale taandele (nõukogu otsus 2001/51/EÜ) lisatakse järgmine tekst:
   “, mida on muudetud järgmise õigusaktiga:
   
               —
            
            
               
                  32005 D 1554: Euroopa Parlamendi ja nõukogu otsus nr 1554/2005/EÜ, 7. september 2005 (ELT L 255, 30.9.2005, lk 9).”
            
         Artikkel 2
   Käesolev otsus jõustub päeval, mis järgneb EMP ühiskomitee viimasele teavitamisele vastavalt lepingu artikli 103 lõikele 1. (5)
   
   Otsust kohaldatakse alates 1. jaanuarist 2006.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 10. märts 2006
      
         
            EMP ühiskomitee nimel
         
         
            eesistuja
         
         R. WRIGHT
         
      
   
   
      (1)  ELT L 198, 28.7.2005, lk 45.
   
      (2)  EÜT L 17, 19.1.2001, lk 22.
   
      (3)  EÜT L 238, 6.9.2001, lk 43.
   
      (4)  ELT L 255, 30.9.2005, lk 9.
   
      (5)  Põhiseadusest tulenevaid nõudeid ei ole nimetatud.